Januar på Pluto

Vi vil takke for det gamle, og ønske alle et godt nytt år. Vi håper alle har hatt en rolig og koselig jul, og ser fram til å møte hele gjengen igjen snart! Desember var naturlig nok preget av jul. Vi hadde ”Musevisa” som hovedtema, og sang oss gjennom hele måneden. Vi hadde adventssamling hver dag, og talte oss nedover til jul. Nissen ”Nisseliten” hadde med seg brev i postvesken sin hvor det stod navnet til et av barna som fikk dagens hjerte i adventskalenderen vår. Det var veldig spennende å se hvilket navn som stod i dagens brev, og barna fikk for alvor oppleve det å vente på tur. Hele musefamilien kom også fram hver dag, både som fortelling og sang. Det var en måned dominert av sang, og det var mange nye begrep som ble lært!

I januar skal vi starte opp med temaet Karius og Baktus. Vi kommer til å formidle Karius og Baktus både ved hjelp av figurer og laminerte bilder. Vi skal planlegge mer i detalj når vi får snakket sammen på avdelingen over nyttår, men Karius og Baktus har vært veldig populært i barnegruppene tidligere, så vi tenkte vi i hvert fall skulle prøve det ut. Som vanlig følger vi barnas interesser, så vi vet aldri helt hvor vi ender opp med tema!

Januar er alltid en spennende måned værmessig, så vi tar turer og uteaktiviteter litt etter vær og vind. Dersom det plutselig skulle komme snø, legger vi selvfølgelig bort alle planer og utnytter oss av dette.

Hanna hadde tilvenning på Pluto i løpet av desember, og begynner fra fullt i januar. Vi er dermed full gruppe, og ønsker Hanna velkommen!

Årets første bursdagsbarn på Pluto er Jonas som blir tre år 22. januar.

Vi vil med dette takke for det gamle og for et flott samarbeid i 2018! Dere er en utrolig flott og aktiv foreldregjeng, noe vi setter veldig pris på. Vi ser fram til et nytt år, og gleder oss til å møte både store og små igjen onsdag 3. januar. Husk planleggingsdagen onsdag **2. januar 2019.**

Nyttårshilsen fra Marianne, Barbro og Julie

**Januar på Pluto**

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 31.Nyttårsaften | 1.**1. nyttårddag** | 2.**Planleggings-dag****Barnehagen er stengt** | 3.Grupper | 4.GrupperVarm lunch  |
| 7.gupper/ baking | 8.Ute/ innelek med Neptun | 9.Turdag | 10.Grupper | 11.GrupperVarm lunch  |
| 14.gupper/ baking | 15.Ute/ innelek med Neptun | 16.Turdag | 17.Grupper | 18.GrupperVarm lunch  |
| 21.gupper/ baking | 22.Ute/ innelek med Neptun**Jonas 3 år!** | 23.Turdag | 24.Grupper | 25.GrupperVarm lunch |
| 29.gupper/ baking | 30.Ute/ innelek med Neptun | 31.Turdag | 1.Grupper | 2.GrupperVarm lunch  |